Ұлыбритания Назарбаев Зияткерлік мектептерінің оқу бағдарламасын мойындады
DATE: 11:48, 05 Сәуір 2018 | GMT +5
TITLE: Ұлыбритания Назарбаев Зияткерлік мектептерінің оқу бағдарламасын мойындады
URL: https://kaz.inform.kz/news/ulybritaniya-nazarbaev-ziyatkerlik-mektepterinin-oku-bagdarlamasyn-moyyndady_a3209088/
META: DATE: 11:48, 05 Сәуір 2018 | GMT +5
TOTAL WORDS: 139
AUTHOR(S):
TEXT: Ұлыбританияның білім куәлігін тану жөніндегі ұлттық ақпарат орталығының сарапшылары Назарбаев Зияткерлік мектептерінің NIS-Programme оқу бағдарламасы жан-жақты зерделеп қана қоймай, зияткерлік мектептерді аралап көрді. Соның нәтижесінде «Назарбаев Зияткерлік мектептерінің 12 сыныпты тәмамдау туралы аттестаты Ұлыбританияның GCE A-Level деңгейімен сәйкес келеді» деген шешімге келді. GCE A-Level бағдарламасы әлемнің барлық үздік университеттерінде мойындалған. Бұл бағдарлама бойынша білім алған түлектер ешқандай қосымша емтихан тапсырмастан және университетке дайындайтын Foundation курсын оқымастан жоғары оқу орнына түсе алады. Назарбаев зияткерлік мектептерінің оқу бағдарламасын қазақстандық жоғары оқу орындары да мойындаған. Қазіргі таңда Зияткерлік мектептердің түлектері Қазақстан-Британ техникалық университетіне, КИМЭП Университеті, Қ. Сәтбаев атындағы Қазақ ұлттық техникалық университетіне, Алматы менеджмент университетіне, Алматы энергетика және байланыс университеті, Қ. Жұбанов атындағы Ақтөбе өңірлік мемлекеттік университеті, Халық шаруашылығы университетіне, Халықаралық ақпараттық технологиялар университетіне екінші курсқа түсе алады. Бұдан бөлек, НЗМ түлектері Назарбаев Университетінің бакалавриат бағдарламасына университетке дайындайтын Foundation курсын оқымастан қабылданады
